ዝብል ኒሕ ሓዲርዋ። ኣብቲ ዩኒቨርሲቲ ምስኣ ዝተመሃሩ ቈልዑ፡ ፅቡቕ ተሓብሒቦም ዝዓበዩ፣ ኣብ ዕፁው ቤት ትምህርቲ ዝተምሃሩ ተወሳኺ ኣብ ገዛ መምህር ተመዲብሎም ዝተሓገዙ፣ ናይ ናብራ ጭንቂ ዘይብሎም፣ ኣብ ዩኒቨርሲቲ ተዘይመሃሩ እኳስ ብናይ ወለዶም ገንዝባዊ ሓገዝ ክሰርሑ ዝኽእሉ እዮም። 'እታ ዝኸበረት ፍርያተይ ንቤት ጽሕፈት ፕሬዚደንት ከም ህያብ ሂበያ' "ኣብ ዓመትን መንፈቕን ልዕሊ ሓደ ሚልዮን ዶላር ረኺበ" ሃና ተከሌ ንሳ ነዚ ክትርኢ እንክላ እሞ ድማ ተመሊሳ ዝዓበይትሉ ባይታ ዘኪራ ዝያዳ ስነ ልቦናዊ ትብዓት ክትስንቕ ክምዝኻኣለት ትገልፅ። ካልእስ ይትረፍ ምስ መማህርታ ከውግዓ እንከለዋ፡ ንሳ እንጀራ ሰንኪታ ፀብሒ ደርሆ ሰሪሓ ንኣዲኣ ከምትሕግዝ ክትገልፀለን እንከላ "ከመይ ገይርኪ ክኢልክዮ?" ዝብላ ደቀንስትዮ ሪኣ ትድንግፅ ምንባራ እውን ትዝክር። ብፀገማት ተፈቲና፡ ብውሕልና ተፀሪባ ምዕባያ ዓብዪ ዕድሎት ምዃኑ ኣይትርስዕን። ምንጪ ስእሊ, DR. TSEGA ዶክተር ፀጋ ዝዓበየትሉ ከባቢ ኣድላይነት ሓኪምን ሕክምናን ናይ ሞትን ሕውየትን ዝዀነሉ ከባቢ መሬት ትግራይ እዩ። ንሓኪም ፍሉይ ክብሪን ቦታን ይወሃቦ። ብፍላይ ብትምህርቱ ፀብለልታ ኣርእዩ ዝሽለም ተምሃራይ እንተተረኺቡ "ኰይኑዎ ዶክተር ክኸውን እዩ" ይበሃል። ስለዚ ወለዳ "ዛጓልና ዶክተር ክትኰኒ ኢኺ" ይብልዋ ነበሩ። ሓኪም ጭንቅኻ ሰሚዑ ትሕቲ ፈጣሪ ምሕረት ሂቡ ዝሰድድ ተባሂሉ ኣብ ዝኣምን ማሕበረሰብ እያ ዓብያ። እንተ ንሳ ኣብ ዕድመ ቁልዕነታ ፓይለት ክትክውን ድልየት ክምዝነበራ እያ ትገልፅ። ደሓር ምስ ዓበየት እያ መፃኢ መዕለቢኣ ክተለሊ ዝኻኣለት። 'ጓልኣንስትየቲ ሓኪም ዘላ ኣይመስለንን ነይሩ' "ክሳብ ሻምናይ ክፍሊ ዝበፅሕ፡ ጓልኣንስትየቲ ዶክተር ዘላ ኣይመስለንን ነይሩ። ዶክተር እከለ ትበሃል ጓል ሰሚዕ ኣይፈልጥን። ንነርስ ሲስተር እንትብሉ ስለዝሰምዕ ዝነበርኩ፡ ንጓል ሲስተር፡ ንወዲ ዶክተር ዝበሃል እመስለኒ ነይሩ። ስለ'ዚ ሓኪም ክኸውን እየ ኢለ ዘይምሕሳበይስ ኣይገርመንን" ክትብል ትዛረብ። ምንጪ ስእሊ, DR. TSEGA ዶክተር ፀጋ ሓጐስ፡ ደጊም ገፃ ናብቲ ሓሊፋቶ ዝመፅአት ቦታን ህዝብን ትገብር ኣላ። ሕክምና ኣብ ተፅንዕሉ ዝነበረት እኳስ ኣብ መበል ሻብዓይ ዓመት፡ ኣብ ዝነበራ ተግባራዊ ልምምድ ናብ ሳምረ ወሪዳ ነይራ። ኣብ ሳምረ ኣብ ዝተኸፈተ መባእታዊ ሆስፒታል ተመዲባ ብምኻድ ሓጊዛ እያ። ምስ ተመረቐት እንታይ ዓይነት ስራሕ ከምትሰርሕ ብተግባር ንምርኣይ ከምዝኸደት ትገልፅ። "ናብ ስፍሕ ዝበለ ቦታ እንተኸይደ ንዓይ ዝመሃረሉን ዝጠቕመንን ክኸውን ይኽእል እዩ፤ እቲ ዝመፃእኻሉ ፃዕሪ ንመንኣሰይ መምሀሪ ክኸውን እንተተደልዩን፡ እሞ ድማ ውሽጣዊ ደስታ ክህልወካ ዝኽእልን ግን ናብቲ ዝነበርልሉ ሕብረተሰብ ከይድካ ክተገልግል ኣለካ" ዝብል ፅኑዕ እምነት ኣለዋ። ዶክተር ፀጋ ብዝላዓለ ውፅኢት ስለዝተመረቐት ኣብ ዩኒቨርሲቲ መቐለ ላዕለዋይ ሕክምና ዓይደር ናይ ምምዳብ ዕድላ ሰፊሕ እዩ። ድሕሪ ሕዚ ኣብ ዝህልዋ ቀፃሊ ሕክምናዊ ትምህርቲ ድማ 'ራድዮሎጂ' ክተፅንዕ መዲባ ኣላ። ራድዮሎጂ ብዘመናዊ መሳርሒ ተደጊፉ ዝካየድ ዓይነት ሕክምናዊ ምርመራ ምዃኑ ይፍለጥ። ናብ ዝለዓለ ብርኪ ዘሰጋግራ ትምህርቲ ዋላ እንተወሰኸት ንሳምረ ግን ኣይትርስዕን። ''ዝሕግዝ ክሕግዝ፡ ዘድንቕ ከድንቕሲ፡ ታሪኽ ኣዴታትኩም ጽሓፉ'' ማይክሮሶፍት ምብራቕ ኣፍሪቃ ክትመርሕ ዝተመዘዘት ኢትዮጵያዊት ኣምሮቴ ዓብደላ ሕልፊ ዝበሎ ፡ "ካብቲ ዝነበርኩዎ ንላዕሊ ሰሪሐ ክፀንሐኩም'የ" "ካብቲ ዝዓበኻሉ ከባቢ ወፂኡ ተማሂሩ ተመሊሱ ከገልግለካ እንተሎ በቲ ማሕብረሰብ ተኣማንነት እውን የሕድር እዩ። ንኸምዚ ኸማይ ደቂ ገባር እውን መለዓዓሊ ክኸውን ይኽእል እዩ። ከምቲ ኣነ ጓለንስትይቲ ዶክተር ብዘይምርኣየይ ብስሩ ዘላ ዘይመስለኒ ዝነበረ፤ ደጊም ኣነ ናብቲ ከባቢ እተኸይደ ከምቲ ናተይ ዝነበረ ኣተሓሳስባ ኣይፍጠርን፤ ንዓይ እንተሪኦም ይከኣል እዩ ዝብል እምነት ከሕድሩ ይኽእሉ" ዝብል ትስፍው ሓሳብ ኣለዋ። ኣብ መቐለ ዩኒቨርሲቲ ክፍሊ ትምህርቲ ሳይንስ ሕክምና ካብ ዝመሃሩ ሓካይም ደቀንስትዮ ብውፅኢት ፀብለልታ የርእያ ኣለዋ። ቅድሚ ዝተወሰነ ዓመታት ዶክተር መስቀሉ፤ ዓሚ ድማ ዶክተር ኪዳን፤ ሎሚ ዓመት ድማ ዶክተር ፀጋ ልዑል ውፅኢት ብምምዝጋብ ወርቂ መዳልያ ተሸሊመን። ዶክተር ፀጋ እቲ ግዜ ንደቀንስትዮ ዝጥዕም ዘበን እዩ ንጠቐመሉ ዝብል መልእኽቲ ኣለዋ። "እቲ ዝሓለፈ ግዜ ኣወዳት ዝዓብለልሉ እዩ ነይሩ፤ እንተ ሎሚ ግና ግዜ ማዕርነት እዩ ዝብል እምነት ኣለኒ። ካብዚ ዝበለፀ ግዜ ኣይንረክብን። በቲ ፍሉይ ድጋፍ ንደቀንስትዮ ዝብል ዝትግበር ዘሎ መምርሒ፡ ንሕና ተረባሕቲ ኢና" ክትብል ተረድእ። ወሲኻ ድማ "እቲ ድጋፍ ማዕረ ምዃንና ምስ ተረጋገፀ ጠጠው ከብል እዩ። ስለ'ዚ እቲ ዕድል ሎሚ ኢና ክንጥቀመሉ ዘለና። ኣብዚ ሕዚ ዘለና ኣዋልድ ካብተን ቅድሚ ሎሚ ዝፅዕራ ዝነበራ ዝተፈለየ ሓለፋ ኣለና። ነቲ ዝግበረልና ዘሎ ሓገዝ ዘይምጥቃም ግን ከም ሓጥያት እዩ ዝቑፀር" ብምባል ትምሕፀን። ሓደ ወዲ ተባዕታይ ተዓዊቱ ተባሂሉ ካብ ዝዝመረሉ፡ ጓልኣንስትየቲ ክትዕወት እንከላ ኣብቲ ሕብረተሰብ ፍሉይ ክብሪን ቦታን ይርከብ ስለዘሎ፡ እዚ ከም ሓደ ዓብዪ ፀጋ ንጠቐመሉ ትብል ዶክተር ፀጋ። ተዛማዲ ትሕዝቶ "ንብዙሓት ሰባት ጉስጢት ልፍዕ እዩ፤ ንዓይ ግና ሳይንስ እዩ"7 ሕዳር 2017 ሞሳና ደበሳይ ቀዳመይቲ ኤርትራዊት ፕሮፈሽናል ጓል_ኣንስተይቲ ተቐዳዳሚት ብሽክሌታ ኾይና23 መጋቢት 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
